|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educaţie, Reglementări,**  **Administraţie şi Minorităţile Naţionale - Comunităţile Naţionale**  Bulevar Mihajla Pupina 16, 21000 Novi Sad  T: +381 21 487 48 76  ounz@vojvodinа.gov.rs | | |
|  | NUMĂRUL: 000146273 2024 09427 001 002 000 001 | DATA: 24.04.2024 |

În baza articolelor 15 , 16 alineatul 5 şi 24 alineatul 2 din din Hotărârea Adunării Provinciei privind administraţia provincială ("Buletinul oficial al P.A.V.", nr. 37/14, 54/14- altă hotărâre, 37/2016, 29/17, 24/19, 66/20 şi 38/21), articolul 11 partea VI și articolul 23 alineatele 1 și 4 din Hotărârea Adunării Provinciei privind bugetul Provinciei Autonome Voivodina pentru anul 2024 („Buletinul oficial al P.A.V.”, numărul 45/23), articolului 12 Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea programelor şi proiectelor din domeniul educaţiei şi instrucţiei elementare şi medii din Provincia Autonomă Voivodina („Buletinul oficial al PAV”, nr. 7/23 și 5/24), conform Concursului realizat pentru finanţarea şi cofinanţarea programelor şi proiectelor din domeniul învățământului în P.A. Voivodina în anul 2024 - finanţarea şi cofinanţarea programelor şi proiectelor din domeniul învăţământului elementar şi mediu din P.A. Voivodina în anul 2024 („Buletinul oficial al P.A.V.”, nr. 7/24), secretarul provincial pentru educaţie, reglementări, administraţie şi minorităţile naţionale - comunităţile naţionale e m i t e

**DECIZIA**

**PRIVIND REPARTIZAREA MIJLOACELOR BUGETARE ALE SECRETARIATULUI PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE - COMUNITĂŢILE NAŢIONALE**

**PENTRU FINANȚAREA ȘI COFINANȚAREA PROGRAMELOR ŞI PROIECTELOR**

**DIN DOMENIUL ÎNVĂŢĂMÂNTULUI ELEMENTAR ŞI MEDIU**

**DIN P.A. VOIVODINA ÎN ANUL 2024**

**I**

Prin prezenta decizie se stabileşte repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale conform Concursului pentru finanţarea şi cofinanţarea programelor şi proiectelor din domeniul educaţiei în P.A. Voivodina în anul 2024 - finanţarea şi cofinanţarea programului şi proiectelor din domeniul învăţământului elementar şi mediu din P.A.Voivodina în anul 2024, („Buletinul oficial al P.A.V.”, nr. 7/24)-( în continuare: Concursul).

**II**

În baza Concursului **a fost asigurată suma totală de 13.701.000,00 dinari** pentru destinaţia prevăzută la punctul I din prezenta decizie, şi a fost repartizată suma de 13.631.000,00 dinari și anume:

* pentru instituțiile de educație elementară și pentru centre regionale - a fost asigurat și repartizat cuantumul de 7.636.000,00 dinari;
* pentru instituțiile de educație medie și pentru centre regionale - a fost asigurat cuantumul de 3.500.000,00 dinari, și a fost repartiazată suma de 3.430.000,00 dinari. Suma de 70.000,00 dinari a rămas nerepartizată pentru că oi școală a renunțat la realziarea programului/proiectului;
* pentru asociații, pentru programe și proiecte la nivel de învățământ elementar -a fost asigurat și repartizat cuantumul de 1.400.000,00 dinari, și
* pentru asociații, pentru programe și proiecte la nivel de învățământ mediu - a fost asigurat și repartizat cuantumul de1.165.000,00 dinari.

Mijloacele se aprobă instituțiilor de învățământ elementar şi mediu din teritoriul P.A. Voivodina al căror fondator este Republica Serbia, Provincia Autonomă sau unitatea autoguvernării locale, centrelor regionale pentru dezvoltarea profesională a angajaţilor în domeniul învăţământului cu sediul în teritoriul P.A. Voivodina, precum şi asociaţiilor cu sediul în teritoriul P.A. Voivodina, care au prevăzut ca unul din obiectivele asocierii să fie şi activităţile din domeniul învăţământului (în continuare: beneficiarilor).

**III**

Repartizarea mijloacelor prevăzute la punctul II din prezenta decizie pe instituţiile şi asociaţiile al căror sediu este în P.A. Voivodina, este prezentată în Anexa tipărită alături de prezenta decizie şi prezintă parte integrantă a acesteia (Repartizarea mijloacelor pentru finanţarea şi cofinanţarea programelor şi proiectelor din domeniul învăţământului elementar şi mediu din P.A. Voivodina în anul 2024 - Tabelul 1 -4).

**IV**

Mijloacele prevăzute la punctul II din prezenta decizie sunt prevăzute prin Hotărârea Adunării Provinciei privind bugetul Provinciei Autonome Voivodina pentru anul 2024 („Buletinul oficial al P.A.V.”, nr.: 45/23) în cadrul Părţii 06-Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale, Programul 2003 - Învăţământul elementar, Activitatea de program 1004 - Ridicarea calităţii învăţământului elementar, clasificarea funcţională 910 Învăţământul preşcolar şi elementar, sursa de finanţare 01 00 - Venituri şi încasări generale ale bugetului, clasificarea economică 4631 - Transferuri curente altor niveluri ale puterii şi Programul 2004 - Învăţământul mediu, Activitatea de program 1002 - Ridicarea calităţii învăţământului mediu, clasificarea funcţională 920 - Învăţământul mediu, sursa de finanţare 01 00 - Venituri şi încasări generale ale bugetului, clasificarea economică 4631 - Transferuri curente altor niveluri ale puterii şi se transferă beneficiarilor **în conformitate cu afluenţa mijloacelor în bugetul P.A. Voivodina, respectiv cu posibilităţile de lichiditate ale bugetului.**

**V**

Secretariatul va **înştiinţa beneficiarii** cu privire la repartizarea mijloacelor stabilită prin prezenta decizie.

**VI**

Secretariatul va prelua obligaţia faţă de beneficiari **în baza contractului semnat electronic.**

**VII**

Prezenta decizie este definitivă şi împotriva ei nu se poate depune cale de atac.

**VIII**

Pentru executarea prezentei decizii este responsabil Sectorul pentru activităţi material-financiare al Secretariatului.

**Decizia se trimite:**

1. Sectorului pentrua ctivităţi material-financiare al Secretariatului
2. Arhivei

**SECRETAR PROVINCIAL**

**Szakállas Zsolt**